Η διερεύνηση των αναγκών υγείας και τα εμπόδια στην πρόσβαση των υπηρεσιών υγείας των ασυνόδευτων ανηλίκων
Creators: name: Παραλή, Μαγδαληνή Λάζαρου
Publisher: name: Aristotle University of Thessaloniki
Year: 2021
Subjects: Ασυνόδευτοι Ανήλικοι
Υγεία
Υπηρεσίες Υγείας
Unaccompanied Minors
Health
Healthcare Services

description: Σκοπός της παρούσας έρευνας ήταν η διερεύνηση των αναγκών υγείας των ασυνόδευτων ανήλικων προσφύγων και μεταναστών καθώς και των εμποδίων που αντιμετωπίζουν στην πρόσβαση στις υπηρεσίες υγείας, μέσα από την οπτική των επαγγελματιών, οι οποίοι εργάζονται με τον πληθυσμό αυτό. Τα ερευνητικά ερωτήματα της έρευνας, αφορούν την ανάδειξη των προβλημάτων σωματικής και ψυχικής υγείας που αντιμετωπίζουν οι ασυνόδευτοι ανήλικοι πρόσφυγες και μετανάστες, τα εμπόδια στην πρόσβαση τους στις υπηρεσίες υγείας, τις δυσκολίες που συναντούν οι επαγγελματίες στην εργασία τους με τον πληθυσμό αυτό καθώς και τους τρόπους με τους οποίους αντιμετωπίζουν αυτές τις δυσκολίες και τέλος, τις προτάσεις τους για τη βελτίωση της κατάστασης. Για το σκοπό αυτό, επιλέχθηκε η ποιοτική μεθοδολογική προσέγγιση και το ερευνητικό εργαλείο των συνεντεύξεων. Οι συμμετέχοντες/ουσες επιλέχθηκαν με δειγματοληψία μη πιθανοτήτων και συγκεκριμένα με δειγματοληψία σκοπιμότητας, ενώ η ανάλυση των δεδομένων πραγματοποιήθηκε με θεματική ανάλυση. Τα σημαντικότερα αποτελέσματα που αναδύθηκαν, κατέδειξαν ότι τα κύρια προβλήματα υγείας που αντιμετωπίζουν οι ασυνόδευτοι ανήλικοι πρόσφυγες και μετανάστες είναι, σε σωματικό επίπεδο, τα δερματολογικά προβλήματα, οι πονοκέφαλοι και τα ορθοπεδικά, ενώ σε ψυχολογικό επίπεδο οι αυτοτραυματισμοί, το άγχος και η σωματοποίηση. Αναφορικά με τα εμπόδια πρόσβασης στις υπηρεσίες υγείας, αυτά εντοπίζονται κυρίως στο θεσμικό πλαίσιο και στην έλλειψη αριθμού ασφάλισης. Οι δυσκολίες που αντιμετωπίζουν κατά κύριο λόγο οι επαγγελματίες είναι οι καθυστερήσεις στις διαδικασίες, η έλλειψη διερμηνείας και οργάνωσης του πλαισίου, ενώ η πλειοψηφία τους κατέδειξε ως τρόπο αντιμετώπισης τη δημιουργία καλής σχέσης με τους ανήλικους και με τους συναδέλφους. Τέλος, οι περισσότεροι προτείνουν μεγαλύτερη ευελιξία και οργάνωση στις υπηρεσίες ώστε να διευκολύνεται η πρόσβαση των ασυνόδευτων ανηλίκων, τη στελέχωση δομών διαμονής με ιατρικό προσωπικό και την έκδοση αριθμού ασφάλισης που αποτελεί το κλειδί για τη λήψη ιατροφαρμακευτικής περίθαλψης στην Ελλάδα
description: The present study aims to investigate the health needs of unaccompanied minor refugees and migrants as well as the barriers they face in accessing health services, through the perspective of the professionals who work closely with the population. The research questions concern the physical and mental health problems faced by unaccompanied minor refugees and immigrants, the obstacles to their access to health services, the difficulties encountered by the professionals in working with the population, how they deal with the difficulties and lastly, their suggestions for improvement. For this reason, the qualitative methodological approach and the interview as research tool have been applied. Participants were selected by non-probability sampling and specifically by judgmental sampling, while data analysis was performed by thematic analysis. The most important results that emerged showed that the main health problems faced by unaccompanied minor refugees and immigrants are, at the physical level, dermatological problems, headaches and orthopedic issues, while at the psychological level, self-injuries, stress and embodiment. Regarding the barriers in accessing health services, they have been mainly due to the institutional framework and the lack of an insurance number. The main difficulties that the professionals referred to, concern delays in the health related procedures, lack of interpretation and organization of the framework, while the majority of them pointed out as a good and helpful dealing practice, the good relationship with minors and colleagues. Finally, most professionals suggest that a greater flexibility and organization in health care services would facilitate the access of unaccompanied minors, as staffing the accommodation structures with medical professionals and issuing insurance number since it remains the key to obtaining medical care in Greece